ΑΠΌΦΑΣΗ EUAVSEC-SOUTH SUDAN/1/2012 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 10ης Αυγούστου 2012 για τον διορισμό αρχηγού της αποστολής CSDP της Ευρωπαϊκής Ένωσης στο Νότιο Σουδάν για την Εναέρια Ασφάλεια του Νοτίου Σουδάν (EUAVSEC-South Sudan) (2012/487/ΚΕΠΠΑ) Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, Έχοντας υπόψη την απόφαση 2012/312/ΚΕΠΠΑ του Συμβουλίου, της 18ης Ιουνίου 2012, για την αποστολή CSDP της Ευρωπαϊκής Ένωσης για την Εναέρια Ασφάλεια του Νοτίου Σουδάν (1), και ιδίως το άρθρο 9 παρ. 1, Εκτιμώντας τα ακόλουθα: (1) Με το άρθρο 9 παράγραφος 1 της απόφασης 2012/312/ΚΕΠΠΑ το Συμβούλιο εξουσιοδότησε την Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις σχετικές αποφάσεις, για τους σκοπούς άσκησης του πολιτικού ελέγχου και της στρατηγικής διεύθυνσης της αποστολής EUAVSEC-South Sudan, συμπεριλαμβανομένης της απόφασης για τον διορισμό του αρχηγού αποστολής. (2) Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του Lasse ROSENKRANDS CHRISTENSEN ως αρχηγού της αποστολής EUAVSEC-South Sudan έως τις 18 Ιανουαρίου 2014, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο Lasse ROSENKRANDS CHRISTENSEN διορίζεται αρχηγός της αποστολής CSDP της Ευρωπαϊκής Ένωσης για την Εναέρια Ασφάλεια του Νοτίου Σουδάν (EUAVSEC-South Sudan) έως τις 18 Ιανουαρίου 2014. Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 10 Αυγούστου 2012.

[Source: multi_eurlex | Tokens: 1372]